ప్రభుత్వ డాక్టర్ బాలాజీ సాక్ష్యంచెన్నై, డిసెంబరు 7 (ఆంధ్రజ్యోతి): తమిళనాడులోని తిరుప్పరంకుండ్రం సహా మూడు నియోజక వర్గాలకు గతేడాది జరిగిన ఉప ఎన్నికల్లో అన్నాడీఎంకే అభ్యర్థుల బీ-ఫాంపై ఉన్న వేలిముద్రలు మాజీ ముఖ్యమంత్రి జయలలితవేనని ప్రభుత్వ వైద్యుడు బాలాజీ విచారణ సంఘం ఎదుట సాక్ష్యం చెప్పారు. జయ మృతిపై మద్రాసు హైకోర్టు రిటైర్డ్ జడ్జి జస్టిస్ ఆరుముగస్వామి జరుపుతున్న విచారణ ఊపందుకుంది. పార్టీ అభ్యర్థుల బీ-ఫాంపై జయ పెట్టిన వేలిముద్రలు ఆమె బతికి ఉన్నప్పుడు పెట్టినట్లుగా లేవని తిరుప్పరంకుండ్రంలో పోటీచేసిన డీఎంకే అభ్యర్థి డాక్టర్ శరవణన్ విచారణ సంఘానికి ఫిర్యాదు చేశారు. ఈ నేపథ్యంలో జయ చికిత్సలను పర్యవేక్షించడానికి ప్రభుత్వం ఏర్పాటు చేసిన ప్రత్యేక వైద్యబృందంలో సభ్యులైన డాక్టర్ బాలాజీ, మధుమేహ వైద్యనిపుణుడు డాక్టర్ ధర్మరాజ్ గురువారం ఉదయం విచారణ సంఘం ఎదుట హాజరయ్యారు. ఈ సందర్భంగా జస్టిస్ ఆరుముగసామి అడిగిన పలు ప్రశ్నలకు వారు సమాధానాలిచ్చారు. అపోలో ఆస్పత్రిలో అన్నాడీఎంకే అభ్యర్థుల బీ-ఫాంలపై జయ వేలిముద్రలను నమోదు చేయించడానికి తాను సాక్షిగా వెళ్లానని, ఆ సమయంలో ఆమెవద్ద శశికళ మాత్రమే ఉన్నారని బాలాజీ పేర్కొన్నారు. అందరూ చెబుతున్నట్లు ఆస్పత్రిలో చేరిన రెండువారాల దాకా జయ ఇడ్లీలు తినలేదని, కేవలం ద్రవాహారమే తీసుకున్నారని చెప్పారు. ఆమె స్పృహలో ఉన్నప్పుడే వేలిముద్రలు తీసుకున్నామన్నారు. లండన్ వెళ్లి చికిత్స పొందటానికి జయ అంగీకరించలేదని ఆస్పత్రి వర్గాల ద్వారా తనకు తెలిసిందన్నారు. ఆ తర్వాత ఆమెకు అందించిన చికిత్సల వివరాలను కూడా బాలాజీ వెల్లడించారు. జయ అనారోగ్యం చెందటానికి గల కారణాలను డాక్టర్ ధర్మరాజ్ కూడా వివరించారు. అనంతరం ఈనెల 27న మరోసారి తన ఎదుట హాజరుకావాలని బాలాజీని జస్టిస్ ఆరుముగస్వామి ఆదేశించారు.
prabhutva dactor balaji saakshyanchennai, disembaru 7 (aandhrajyoti): tamilanaadulooni tirupparankundram sahaa moodu niyojaka vargaalaku gatedadi jarigina upa ennikallo annadienke abhyardhula bee-faampai unna velimudralu maji mukhyamantri jayalalitavenani prabhutva vaidyudu balaji vichaarana sangham eduta saakshyam cheppaaru. jaya mrutipai madrasu hycortu retired jadji justis aarumugaswamy jaruputunna vichaarana oopandukundi. party abhyardhula bee-faampai jaya pettina velimudralu aame batiki unnappudu pettinatlugaa levani tirupparankundramlo potichesina dmca abhyarthi dactor saravanan vichaarana sanghaaniki firyaadu chesaru. ee nepathyamlo jaya chikitsalanu paryaveekshinchadaaniki prabhutvam erpaatu chesina pratyeka vaidyabrundamlo sabhyulaina dactor balaji, madhumeha vaidyanipunudu dactor dharmaraj guruvaram udayam vichaarana sangham eduta haajarayyaaru. ee sandarbhamgaa justis aarumugasaami adigina palu prasnalaku vaaru samaadhaanaalichaaru. apolo aaspatrilo annadienke abhyardhula bee-faamlapai jaya velimudralanu namodu cheyinchadaaniki taanu saakshigaa vellaanani, aa samayamlo aamevadda sasikala matrame unnaarani balaji perkonnaru. andaruu chebutunnatlu aaspatrilo cherina renduvaaraala daka jaya idleelu tinaledani, kevalam dravaahaarame teesukunnaarani cheppaaru. aame spruhalo unnappude velimudralu teesukunnaamannaaru. landan velli chikitsa pondataaniki jaya angeekarinchaledani aaspatri vargala dwara tanaku telisindannaaru. aa tarvaata aameku andinchina chikitsala vivaraalanu kuudaa balaji velladinchaaru. jaya anarogyam chendataaniki gala kaaranaalanu dactor dharmaraj kuudaa vivarinchaaru. anantaram eenela 27na marosari tana eduta haajarukaavaalani balajini justis aarumugaswamy aadesinchaaru.